225 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΙΑΝΟΥΑΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

27 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Γ/3697/25.2.1988 απόφασής μας για την 
Ανασύσταση και ανασυγκρότηση Περιφερειακών Γνωμοδοτικών 
Επιτροπών, σύμφωνα με το άρθρο 8 του Ν. 1262/82, όπως 
τροποποιήθηκε και ισχύει, και καθορισμός της διαδικασίας λει¬ 
τουργίας τους», όπως τροποποιήθηκε . 1 

Σύσταση και Συγκρότηση Περιφερειακής Γνωμοδοτικής Επιτρο¬ 
πής, σύμφωνα με το άρθρο 8 του Ν. 1262/82, όπως ισχύει, στο 
Γραφείο Περιφερειακής Ανάπτυξης Καβάλας και καθορισμός 

της διαδικασίας λειτουργίας της. 2 

Συγκρότηση Τεχνικού Συμβουλίου. 3 

Ορισμός Προέδρου και Μελών του Συμβουλίου Ελέγχου ΔΕΗ . . 4 
Διαπίστωση απρόβλεπτης και επείγουσας υπηρεσιακής ανάγκης σε 

προσωπικό στον Ο,Κ.Λ.Α. 5 

Κύρωση Συλλογικής Σύμβασης Εργασίας Πλοιάρχου και Πληρώ¬ 
ματος του Κρατικού Εκπαιδευτικού πλοίου «ΕΥΓΕΝΙΟΣ ΕΥΓΕ- 

ΝΙΔΗΣ». 6 

Σύσταση ίδιου νομικού προσώπου με το όνομα «Κέντρο Ανοικτής 
Προστασίας Ηλικιωμένων» στην κοινότητα Μητρόπολη Ν. Καρ¬ 
δίτσας . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/18527 (1) 


Τροποποίηση της Γ/3697/25.2.1988 απόφασής μας για την Ανασύ¬ 
σταση και ανασυγκρότηση Περιφερειακών Γνωμοδοτικών Επιτρο¬ 
πών, σύμφωνα με το άρθρο 8 του Ν. 1262/82, όπως τροποποιή¬ 
θηκε και ισχύει, και καθορισμός της διαδικασίας λειτουργίας τους», 
όπως τροποποιήθηκε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Την απόφαση Α.225/ΔΙΟΝΟΣΕ/10/2.1.1989 του Πρωθυ¬ 
πουργού και του Υπουργού Εθνικής Οικονομίας «Ανάθεση αρμοδιοτή¬ 
των στον Υφυπουργό Εθνικής Οικονομίας Παυσανία Ζακολίκο». 

5. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις». 

6. Το Ν. 1622/1986 (ΦΕΚ 92/τ.Α/14.7.1986) «Τοπική Αυτο¬ 
διοίκηση - Περιφερειακή Ανάπτυξη και Δημοκρατικός Προγραμματι¬ 


σμός» και ειδικότερα το άρθρο 68 αυτού. 

7. Το Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης». 

8. Την απόφαση Γ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στον Διοικητή της Αγροτικής Τράπε¬ 
ζας και αποκέντρωση της εκταμίευσης της επιχορήγησης», όπως 
ισχύει. 

9. Την απόφαση Γ/3697/25.2.1988 του Υπουργού Εθνικής Οικο¬ 
νομίας, για την «Ανασύσταση και Ανασυγκρότηση Περιφερειακών Γνω¬ 
μοδοτικών Επιτροπών, σύμφωνα με το άρθρο 8 του Ν. 1262/82, όπως 
ισχύει και καθορισμός της διαδικασίας λειτουργίας τους». 

10. Τις υπηρεσιακές ανάγκες. 

11. Τα από 14.11.1988 και 28.12.1988 έγγραφα των Περιφε¬ 
ρειών Δυτικής Ελλάδας και Ανατ. Μακεδονίας - Θράκης, αποφασί¬ 
ζουμε: 

ΑΡΘΡΟ 1 

1. Τροποποιούμε το υπ’ αριθ. 13 μέλος της Επιτροπής της παρ. Α 
του άρθρου 7 της Γ/3697/25.2.1988 απόφασή μας ως εξής: 

13. ΣΩΤΗΡΙΟΣ ΠΑΠΑΔΗΜΗΤΡΙΟΥ, Εκπρόσωπος του Εμπορι¬ 
κού και Βιομηχανικού Επιμελητηρίου Ροδόπης με αναπληρωτή τον 
ΓΕΩΡΓΙΟΣ ΚΟΥΦΑΚΗ. 

2. Αντικαθιστούμε την παρ. 1 του άρθρου 7 της Γ/3697/ 
25.2.1988 απόφασή μας, όπως τροποποιήθηκε, και ορίζουμε Πρόεδρο 
και μέλη τους εξής: 

I. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΥΤ. ΕΛΛΑ¬ 
ΔΑΣ 

1. ΒΑΓΓΕΛΗΣ ΓΙΑΝΝΑΚΟΥΛΙΑΣ, Γενικός Γραμματέας Περιφέ¬ 
ρειας Δυτ. Ελλάδας, Πρόεδρος, με αναπληρωτή τον Νομάρχη Αχαΐας. 

2. ΙΩΑΝΝΗΣ ΠΑΠΑΧΡΗΣΤΟΥ, Εκπρόσωπος της Δ/νσης Περιφ. 
Ανάπτυξης Δυτ. Ελλάδας, με αναπληρωτή τον ΚΩΝ/ΝΟ ΝΕΓΚΑ, της 
ίδιας Δ/νσης. 

3. ΔΗΜ. ΑΪΒΑΛΗΣ, Εκπρόσωπος του ΤΕΕ, με αναπληρωτή τον 
ΔΗΜ. ΚΟΤΣΑΝΗ, επίσης του ΤΕΕ. 

4. ΕΛΕΥΘ. ΙΩΣΗΦΙΔΗΣ, Εκπρόσωπος της ΤΕΔΚ, με αναπλη¬ 
ρωτή τον ΠΑΝ. ΠΟΛΚΑ, επίσης της ΤΕΔΚ. 

5. ΓΙΩΡΓΟΣ ΠΑΠΑΔΟΠΟΥΛΟΣ, Εκπρόσωπος του Εργατικού 
Κέντρου, με αναπληρωτή τον ΓΙΩΡΓΟ ΣΤΑΜΟ, του ίδιου Κέντρου. 

6. ΘΕΟΔΩΡΟΣ ΜΗΛΙΟΣ, Εκπρόσωπος της ΕΤΒΑ με αναπληρωτή 
τον ΚΩΝ. ΜΑΝΟΥΣΟΠΟΥΛΟ επίσης της ΕΤΒΑ. 

7. ΑΘΑΝ. ΚΟΝΤΟΣ, Εκπρόσωπος της Δ/νσης Γεωργίας Ν. 
Αχαΐας, με αναπληρωτή τον ΦΩΤΗ ΦΩΤΟΠΟΥΛΟ, της ίδιας Δ/νσης. 

8. ΑΝΔΡΕΑΣ ΑΝΤΥΠΑΣ, Εκπρόσωπος του ΕΟΤ, με αναπληρώ- 
τρια την Β. ΠΕΤΡΟΝΙΚΟΛΟΥ. 

9. ΓΕΩΡΓΙΟΣ ΜΙΧΑΛΟΠΟΥΛΟΣ, Εκπρόσωπος της ΑΤΕ, με ανα¬ 
πληρωτή τον ΑΘΑΝ. ΤΖΑΝΕΤΟ, επίσης της ΑΤΕ. 

10. ΔΗΜΗΤΡΙΟΣ ΜΑΝΘΟΣ, Εκπρόσωπος της Ε.Γ.Σ. Πατρών, με 
αναπληρωτή τον ΔΗΜ. ΚΟΛΛΙΑ, επίσης της Ε.Γ.Σ. 















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. ΝΙΚΟΛΑΟΣ ΛΟΥΡΟΣ, Εκπρόσωπος του Επιμελητηρίου 
Αχαΐας, με αναπληρωτή τον ΣΤΑΥΡΟ ΙΝΤΖΕΓΙΑΝΝΗ, του ίδιου Επι¬ 
μελητηρίου. 

12. ΧΡΗΣΤΟΣ ΜΕΝΤΗΣ, Εκπρόσωπος της Εμπορικής Τράπεζας, 
με αναπληρωτή τον ΚΩΝ/ΝΟ ΚΟΚΚΑΛΗ, της ίδιας Τράπεζας. 

13. ΑΘΑΝΑΣΙΟΣ ΚΑΛΥΒΙΩΤΗΣ, Εκπρόσωπος της Εθν. Τράπε¬ 
ζας, με αναπληρωτή τον ΙΩΑΝΝΗ ΠΑΠΑΝΙΚΟ, της ίδιας Τράπεζας. 

14. ΧΡΙΣΤ. ΧΡΙΣΤΟΦΟΡΟΥ, Εκπρόσωπος του Οικονομικού Επι¬ 
μελητηρίου Ελλάδας, με αναπληρωτή τον ΛΑΜΠΡΟ ΨΩΜΑ, του ίδιου 
Επιμελητηρίου. 

15. ΔΗΜΗΤΡΙΟΣ ΡΟΔΗΣ, Τεχνικός Εμπειρογνώμονας. 

16. ΠΑΝΑΓΙΩΤΗΣ ΔΗΜΗΤΡΟΠΟΥΛΟΣ, Εκπρόσωπος της Δ/ 
νσης Περιφερειακής Ανάπτυξης. 

Γραμματέας της Επιτροπής ορίζεται η ΝΙΚΗ ΓΙΑΝΝΟΠΟΥΛΟΥ, 
υπάλληλος της Δ/νσης Περιφερειακής Ανάπτυξης Δυτ. Ελλάδας, με 
αναπληρώτρια-βοηθό την ΑΝΑΣΤΑΣΙΑ ΜΠΑΚΟΓΙΑΝΝΗ, υπάλληλο 
της ίδιας Δ/νσης. 

ΑΡΘΡΟ 2 

1. Κατά τα λοιπά ισχύουν οι διατάξεις της Γ/3697/25.2.1988 
απόφασή μας, όπως τροποποιήθηκε. 

2. Η ισχύς την παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αθήνα, 9 Ιανουάριου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 

Αριθ. Γ/20353 (2) 

Σύσταση και Συγκρότηση Περιφερειακής Γνωμοδοτικής Επιτροπής, 

σύμφωνα με το άρθρο 8 του Ν. 1262/82, όπως ισχύει, στο Γραφείο 

Περιφερειακής Ανάπτυξης Καβάλας και καθορισμός της διαδικα¬ 
σίας λειτουργίας της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2; Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Την απόφαση Α.225/ΔΙΟΝΟΣΕ/10/2.1.1989 του Πρωθυ¬ 
πουργού και του Υπουργού Εθνικής Οικονομίας «Ανάθεση αρμοδιοτή¬ 
των στον Υφυπουργό Εθνικής Οικονομίας Παυσανία Ζακολίκο». 

5. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις». 

6. Το Ν. 1622/1986 (ΦΕΚ 92/τ.Α/14.7.1986) «Τοπική Αυτο¬ 
διοίκηση - Περιφερειακή Ανάπτυξη και Δημοκρατικός Προγραμματι¬ 
σμός» και ειδικότερα το άρθρο 68 αυτού. 

7. Το Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης». 

8. Το Π.Δ. 333/1987 (ΦΕΚ 154/τ.Α/13.7.1988) «Αναδιάρ¬ 
θρωση και σύσταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας». 

9. Την απόφαση Γ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στον Διοικητή της Αγροτικής Τράπε¬ 
ζας και αποκέντρωση της εκταμίευσης της επιχορήγησης», όπως 
ισχύει. 

10. Την απόφαση Γ/3697/25.2.1988 του Υπουργού Εθνικής Οι¬ 
κονομίας, για την «Ανασύσταση και Ανασυγκρότηση Περιφερειακών 
Γνωμοδοτικών Επιτροπών, σύμφωνα με το άρθρο 8 του Ν. 1262/82, 
όπως ισχύει και καθορισμός της διαδικασίας λειτουργίας τους». 

11. Τις υπηρεσιακές ανάγκες. 

12. Τα από 18.8.1988 και 15.12.1988 έγγραφα της Νομαρχίας 


Καβάλας και του Γραφείου Περιφ. Ανάπτυξης Καβάλας, αποφασί¬ 
ζουμε: 

ΑΡΘΡΟ 1 

1. Συστήνεται στην Νομαρχία Καβάλας στην οποία έχει εκχωρηθεί 
από τον Υπουργό Εθνικής Οικονομίας με τη Γ/4973/16.11.1987 
απόφασή του, όπως τροποποιήθηκε, το δικαίωμα υπογραφής αποφά¬ 
σεων υπαγωγής στο Ν. 1262/82, όπως ισχύει, επενδύσεων μέχρι πο¬ 
σού 150.000.000 δρχ., Περιφερειακή Γνωμοδοτική Επιτροπή, με έργο 
τον έλεγχο ύπαρξης των προϋποθέσεων για την υπαγωγή στις διατάξεις 
του Ν. 1262/82, όπως τροποποιήθηκε, εφόσον οι επενδύσεις αυτές 
πραγματοποιούνται στα διοικητικά όρια της οικείας Νομαρχίας. 

2. Από την ίδια Επιτροπή εξετάζονται οι αιτήσεις για (αναπροσαρ¬ 
μογή κόστους των παραπάνω επενδύσεων, εφόσον με την οιναπροσαρ- 
μογή το συνολικό ύψος της επένδυσης δεν υπερβαίνει το ποσό των 
200.000.000 δρχ. 

3. Η Περιφερειακή Γνωμοδοτική Επιτροπή Ανατ. Μακεδονίας - 
Θράκης θα εξετάζει αιτήσεις για τον έλεγχο της ύπαρξης των προϋποθέ¬ 
σεων για την υπαγωγή στο Ν. 1262/82, όπως τροποποιήθηκε και των 
επενδύσεων του Νομού Καβάλας ποσού πέραν των 150.000.000 δρχ. 
και μέχρι ποσού 300.000.000 δρχ. καθώς και τις αιτήσεις για αναπρο¬ 
σαρμογή κόστους των παραπάνω επενδύσεων, εφόσον με την αναπρο¬ 
σαρμογή το συνολικό ύψος της επένδυσης δεν υπερβαίνει το ποσό των 

350.000.000 δρχ. 

ΑΡΘΡΟ 2 

Έργο της παραπάνω Επιτροπής είναι επίσης η τροποποίηση όρων 
των παραπάνω εγκριτικών πράξεων. 

ΑΡΘΡΟ 3 

Τα μέλη (τακτικά και αναπληρωματικά) της Περιφερειακής Γνωμο¬ 
δοτικής Επιτροπής δεν μπορούν να είναι σύμβουλοι ή να συμμετέχουν 
στο μετοχικό κεφάλαιο ή τη διοίκηση επιχειρήσεων που έχουν υπαχθεί ή 
έχουν υποβάλει αίτηση για να υπαχθούν στις διατάξεις του Ν. 1262/ 
82, όπως ισχύει. 

ΑΡΘΡΟ 4 

Στην παραπάνω Περιφερειακή Γνωμοδοτική Επιτροπή προεδρεύει ο 
Νομάρχης Καβάλας, αναπληρούμενος σε περίπτωση απουσίας ή κω- 
λύμματος από τον νόμιμο αναπληρωτή του. 

ΑΡΘΡΟ 5 

1. Με την ίδια απόφαση του Υπουργού Εθνικής Οικονομίας που ορί¬ 
ζονται τα μέλη της παραπάνω Επιτροπής, ορίζεται ο Γραμματέας, ο 
αναπληρωτής βοηθός Γραμματέας και οι εισηγητές, καθώς και η απο¬ 
ζημίωση του γραμματέα, του αναπληρωτή βοηθού γραμματέα, των ει¬ 
σηγητών και των μελών της παραπάνω Περιφερειακής Γνωμοδοτικής 
Επιτροπής. 

ΑΡΘΡΟ 6 

Συγκροτείται Περιφερειακή Γνωμοδοτική Επιτροπή, που προβλέπε- 
ται στις διατάξεις του άρθρου 8 του Ν. 1262/82, όπως τροποποιήθηκε, 
στην Νομαρχία Καβάλας της οποίας Πρόεδρος, Μέλη και Γραμματείς 
είναι οι εξής: 

ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΚΑΒΑΛΑΣ 

1. ΘΑΝΑΣΗΣ ΣΕΙΤΑΝΙΔΗΣ, Νομάρχης Καβάλας, μέλος και Πρό¬ 
εδρος, με αναπληρώτρια την ΜΑΙΡΗ ΛΕΠΙΔΑ, Δ/ντρια Εσωτερι¬ 
κών. 

2. ΣΤΕΡΓΙΟΣ ΒΑΣΙΛΕΙΟΥ, Προϊστάμενος του Γραφείου Περιφε¬ 
ρειακής Ανάπτυξης Καβάλας, με αναπληρωτή τον ΝΙΚΟΛΑΟ ΜΠΟ- 
ΜΠΟΛΙΑ, του ίδιου Γραφείου. 

3. ΚΩΣΤΑΣ ΠΑΠΑΔΟΠΟΥΛΟΣ, Οικονομολόγος, με αναπληρωτή 
τον ΠΑΝΑΓΙΩΤΗ ΠΑΠΑΔΟΠΟΥΛΟ, Οικονομολόγο. 

4. ΘΕΜΙΣΤΟΚΛΗΣ ΧΑΤΖΗΙΩΑΝΝΟΥ, Εκπρόσωπος του ΤΕΕ, 
με αναπληρωτή τον ΠΑΝΑΓΙΩΤΗ ΜΑΡΑΒΕΛΙΑ, επίσης του ΤΕΕ. 

5. ΜΙΛΤΙΑΔΗΣ ΠΑΣΑΛΙΔΗΣ, Εκπρόσωπος της ΤΕΔΚ Καβάλας, 
αναπληρωτή τον ΓΕΩΡΓΙΟ ΠΑΠΑΔΟΠΟΥΛΟ, επίσης της ΤΕΔΚ. 

6. ΕΛΕΝΗ ΒΛΑΤΣΙΩΤΟΥ, Εκπρόσωπος του Εργατοϋπαλληλικού 
Κέντρου Καβάλας, με αναπληρωτή τον ΘΕΟΔΩΡΟ ΑΜΟΙΡΙΔΗ του 
ίδιου Κέντρου. 

7. ΒΑΣΙΛΕΙΟΣ ΖΙΩΓΑΣ, Εκπρόσωπος της ΕΤΒΑ Ανατ. Μακεδο¬ 
νίας, με αναπληρωτή τον ΓΕΩΡΓΙΟ ΝΑΤΣΟΠΟΥΛΟ, της ίδιας Τρά¬ 
πεζας. 

8. ΝΙΚΟΛΑΟΣ ΣΑΡΑΦΗΣ, Εκπρόσωπος της Δ/νσης Γεωργίας του 

Νομού Καβάλας, με αναπληρωτή τον ΝΙΚΟΛΑΟ ΤΣΙΠΤΣΕ, της ίδιας 

Δ/ 

νσης. 

9. ΧΑΡΑΛΑΜΠΟΣ ΟΡΦΑΝΙΔΗΣ, Εκπρόσωπος της ΑΤΕ, με ανα¬ 
πληρωτή τον ΔΗΜΗΤΡΙΟ ΔΗΜΗΤΡΙΑΔΗ, επίσης της ΑΤΕ. 

10. ΒΑΣΙΛΕΙΟΣ ΚΑΚΑΛΗΣ, Εκπρόσωπος της Ένωσης Γεωργι¬ 
κών Συνεταιρισμών Καβάλας, με αναπληρωτή τον ΚΩΝ/ΝΟ ΜΟ- 
ΣΚΟΦΙΔΗ, της ίδιας Ένωσης. 

11. ΑΠΟΣΤΟΛΟΣ ΜΑΡΔΤΡΗΣ, Εκπρόσωπος του Επιμελητηρίου 
Καβάλας, με αναπληρωτή τον ΚΩΝ/ΝΟ ΣΩΤΗΡΕΛΗ του ίδιου Επι¬ 
μελητηρίου. 

12. ΕΤΑΓΓΕΛΟΣ ΞΑΚΟΥΣΤΟΣ, Εκπρόσωπος της Εμπορικής 
Τράπεζας Ελλάδας, με αναπληρωτή τον ΑΛΕΞΑΝΔΡΟ ΓΑΒΡΙΗ- 
ΛΙΔΗ, της ίδιας Τράπεζας. 

13. ΑΠΟΣΤΟΛΟΣ ΒΡΑΝΗΣ, Εκπρόσωπος της Εθνικής Τράπεζας 
Ελλάδας, με αναπληρωτή τον ΒΑΣΙΛΕΙΟ ΣΑΜΑΡΑ, της ίδιας Τράπε¬ 
ζας. 

14. ΛΕΥΘΕΡΗΣ ΚΑΛΤΑΠΑΝΙΔΗΣ, Εκπρόσωπος του Οικονομι¬ 
κού Επιμελητηρίου Ελλάδας, με αναπληρωτή τον ΔΡΑΚΟ ΚΑΛΛΙΑ, 
του ίδιου Επιμελητηρίου. 

15. ΕΥΔΟΚΙΑ ΓΚΟΝΟΥ, Εκπρόσωπος του ΕΟΤ, με αναπληρώ- 
τρια την ΒΑΣΙΛΙΚΗ ΤΕΓΟΥ - ΑΠΟΣΤΟΛΑΚΗ, επίσης του ΕΟΤ. 

Γραμματέας της Επιτροπής ορίζεται η ΕΥΔΟΞΙΑ ΚΟΥΜΟΥΡΤΖΟ- 
ΓΛΟΥ του Γραφείου Περιφ. Ανάπτυξης Καβάλας, με αναπληρώτρια 
βοηθό γραμματέα την ΑΝΤΩΝΙΑ ΚΑΝΑΚΗ, του ίδιου Γραφείου. 

ΑΡΘΡΟ 7 

Εισηγητές της Επιτροπής ορίζονται οι εκάστοτε αξιολογητές ή χειρι¬ 
στές του εξεταζόμενου θέματος, οι οποίοι μπορούν να αναπληρώνονται 
από άλλους υπαλλήλους του Γραφείου. 

ΑΡΘΡΟ 8 

1. Οι συνεδριάσεις της Επιτροπής θα γίνονται στο κατάστημα του 
Γραφείου Περιφερειακής Ανάπτυξης ή σε άλλο κατάστημα που κρίνεται 
πρόσφορο από τον Πρόεδρο της Γνωμοδοτικής Επιτροπής, μετά από 
έγγραφη πρόσκληση των μελών της από τον αντίστοιχο Πρόεδρο μέχρι 
δέκα (10) φορές το μήνα οποιαδήποτε μέρα πέρα από το ωράριο των 
Δημοσίων Υπηρεσιών. 

2. Η Επιτροπή γνωμοδοτεί για αιτήσεις που παραπέμπονται από την 
Υπηρεσία των Ιδιωτ. Επενδύσεων του Γραφείου Περιφερειακής Ανά¬ 
πτυξης, οι οποίες συνοδεύονται από όλα τα σχετικά δικαιολογητικά τους 
και από πλήρη εισηγητικά σημειώματα της Υπηρεσίας. 

3. Από τα θέματα που είναι έτοιμα να εισαχθούν στην Επιτροπή για 
συζήτηση καταρτίζεται η ημερήσια διάταξη, η οποία κοινοποιείται στα 
μέλη μαζί με τα εισηγητικά σημειώματα των Υπηρεσιών, με μέριμνα 
του Γραμματέα της Επιτροπής. 

4. Ο γραμματέας της Επιτροπής θα τηρεί πρακτικά των συζητήσεων 
των θεμάτων κάθε συνεδρίασης. Τα πρακτικά υπογράφονται από τον 
Πρόεδρο και τον γραμματέα. Ο γραμματέας θα μεριμνά για την κοινο¬ 
ποίηση των πρακτικών στην αρμόδια Υπηρεσία των Ιδιωτ. Επενδύσεων 
του Γραφείου Περιφερειακής Ανάπτυξης για παραπέρα ενέργειες και έκ¬ 
δοση των σχετικών αποφάσεων. Μία σειρά επικυρωμένων πρακτικών 
θα τηρείται στο αρχείο του Γ ραφείου Περιφερειακής Ανάπτυξης σαν βι¬ 
βλίο πρακτικών. 

5. Η Γνωμοδοτική Επιτροπή βρίσκεται σε απαρτία όταν είναι παρό- 
ντες ο Πρόεδρος ή ο αναπληρωτής του και τα μισά τουλάχιστον από τα 
υπόλοιπα μέλη της Επιτροπής και αποφασίζει κατά πλειοψηφία. Σε πε¬ 
ρίπτωση ισοψηφίας, υπερισχύει η ψήφος του Προέδρου. 

ΑΡΘΡΟ 9 

Οι αμοιβές των πάσης φύσεων μελών της παραπάνω Γνωμοδοτικής 
Επιτροπής, των εισηγητών και των γραμματέων της Γνωμοδοτικής 
Επιτροπής καθορίζονται σύμφωνα με το άρθρο 8 του Ν. 1810/88 και 
την με αριθμό 79850/3036/6.9.88 απόφαση του Υπουργού Οικονο¬ 
μικών. 

ΑΡΘΡΟ 10 

1. Η ισχύς την παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αθήνα, 9 Ιανουάριου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 


Αριθ. Δΐγ/οικ.752 

Συγκρότηση Τεχνικού Συμβουλίου. 


(3) 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 4 του αρθρ. 9 του Ν. 641/1977 (ΦΕΚ 
200) 22.7.77 τ.Α’) «Περί ιδρύσεως και οργανώσεως Ιατρικών Σχολών 
και Πανεπιστημιακών Ιατρικών Κέντρων στα Πανεπιστήμια Πατρών 
Ιωαννίνων και Θράκης εκτελέσεως Έργων στα ανώτατα εκπαιδευτικά 
Ιδρύματα και άλλων τινών διατάξεων». 

2. Τις διατάξεις του άρθρου 20 του Ν. 1076/1980 (ΦΕΚ 224/ 
2.10.0 τ.Α) «Περί ενοποιήσεως των θέσεων κλάδων τινών προσωπικού 
Νοσηλευτικών Ιδρυμάτων του Ν.Δ. 2592/53 και ρυθμίσεως άλλων θε¬ 
μάτων αρμοδιότητας του Υπουργείου Κοινωνικών Υπηρεσιών». 

3. Τις διατάξεις της παρ. 2 του άρθρου 45 του Ν. 1397/83 (ΦΕΚ 
143/7.10.83 τ.Α') «Περί Εθνικού Συστήματος Υγείας». 

4. Την κοινή Απόφαση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και Περιβάλλοντος, 
Χωροταξίας και Δημοσίων Έργων με αριθμό Δ.Τ.Υ./οικ.3196/ 
24.9.1986 (ΦΕΚ 619/86 τ.Β') όπως αυτή τροποποιήθηκε με την υπ’ 
αριθ. Δ.Τ.Υ./οικ. 1725/6.5.88 ομοία (ΦΕΚ 334/1.6.88 τ.Β'). 

5. Τις σχετικές προτάσεις αρμοδίων φορέων, αποφασίζουμε: 

1) Συγκροτούμε τεχνικό Συμβούλιο σύμφωνα με τους όρους της πα¬ 
ραπάνω κοινής Υπουργικής Απόφασης αποτελούμενο από τους: 

α. Γεώργιο Λυράκη, Πολ. Μηχανικό, Προϊστάμενο της Δ/νσης Τε¬ 
χνικών Υπηρεσιών του Υπουργείου με αναπληρωτή του την Ευγενία 
Παφίλη, Αρχιτέκτονα, Μηχανικό Προϊστάμενο Τμήματος Μελετών της 
ιδίας Δ/νσης. 

β. Απόστολο Καρασούλο, Μηχ/γο - Ηλ/γο, Μηχανικό Προϊστάμενο 
της Δ/νσης Υγειον. Προστασίας Περιβάλλοντος του Υπουργείου με 
αναπληρωτή του τον Μιχάλη Ρέκκα Μηχ/γο - Ηλ/γο, υπάλληλο της 
Δ/νσής Τεχνικών Υπηρεσιών του Υπουργείου. 

γ. Αικατερίνη Παπαδάκη - Πανταζή, Αρχιτέκτονα - Μηχανικό υπάλ¬ 
ληλο της Δ/νσης Τεχν. Υπηρεσιών του Υπουργείου με αναπληρωτή της 
την Άννα Παγκάλου Αρχιτέκτονα. 

δ. Βασίλειο Κολοβό, Σύμβουλο Διοικήσεως με αναπληρωτή του τον 
Σωτήριο Παπαγεωργόπουλο, Πάρεδρο Διοίκησης. 

ε. Περικλή Μπούρκα, Λέκτορα του Τμήματος Ηλεκτρολόγων του 
Ε.Μ. Πολυτεχνείου. 

στ. Αθηνά Μωραΐτη, Αρχιτέκτονα Μηχανικό, υπάλληλο του ΥΠΕ- 
ΧΩΔΕ με αναπληρωτή της τον Βασίλη Οικονομόπουλο, Πολ. Μηχα¬ 
νικό, υπάλληλο του ίδιου Υπουργείου. 

ζ. Βίκτωρα Αμπακούμκιν, Πολ. Μηχανικό, εκπρόσωπο Τεχ. Επιμε¬ 
λητηρίου Ελλάδος, με αναπληρωτή του την Ιβόνη Θεοχαρίδου, Αρχιτέ¬ 
κτονα Μηχανικό. 

2) Πρόεδρο του Τεχν. Συμβουλίου ορίζουμε τον Γεώργιο Λυράκη με 
αναπληρωτή του τον Περικλή Μπούρκα. 

Γραμματέα του ανωτέρω Συμβουλίου ορίζουμε τη Ναυσικά Μπό- 
γδου διοικητικό υπάλληλο της Δ/νσης Τεχν. Υπηρεσιών του Υπουρ¬ 
γείου με αναπληρωτή της την Ευαγγελία Φράγκου διοικητικό υπάλ¬ 
ληλο της ιδίας Δ/νσης. 

Η θητεία του ανωτέρω Συμβουλίου θα είναι για δύο (2) χρόνια. 

3) Η υπ’ αριθ. Δ1γ/οικ.43030/29.12.1988 ανακαλείται. 

4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 


Αθήνα, 11 Ιανουάριου 1989 

Ο ΥΠΟΥΡΓΟΣ 

ΑΠΟΣΤ. ΚΑΚΛΑΜΑΝΗΣ 
- φ - 


Αριθ. ν-1η/Φ8.1/14342 


(4) 


Ορισμός Προέδρου και Μελών του Συμβουλίου Ελέγχου ΔΕΗ. 


Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις της παρ. 1 του άρθρου 1 του αρ. 633/1566 Β.Δ 
«Περί τροποποιήσεως και συμπληρώσεώς του από 6.11.64 Β.Δ/τος, 
περί Συμβουλίου Ελέγχου Δαπανών της ΔΕΗ». 

β. Της παρ. 2 του άρθρου 13 του Ν. 1232/82 «Επαναφορά σε ισχύ. 

τροποποίηση και συμπλήρωση των διατάξεων του Ν.Δ. 4352/64 και 
άλλες διατάξεις». 

γ. Τα αρ. 27775/22.11.88 και 28986/6.12.88 έγγραφα του 
Προέδρου του Ελεγκτικού Συνεδρίου, αποφασίζουμε: 

Ορίζουμε από 1.1.1989 ως μέλη στο Συμβούλιο Ελέγχου Δαπανών 
της ΔΕΗ και για μία τριετία, τους: 

α. Κοκολάκη Γεώργιο, Πάρεδρο του Ελεγκτικού Συνεδρίου. 

β. Μπουκογιάννη Γεράσιμο, Πάρεδρο του Ελεγκτικού Συνεδρίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Δεκεμβρίου 1988 

Ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 
-+- 

Αριθ. Α2-419 (5) 

Διαπίστωση απρόβλεπτης και επείγουσας υπηρεσιακής ανάγκης σε 
προσωπικό στον Ο.Κ.Λ.Α. 

ΟΙ ΥΠΟΥΡΓΟΙ 
ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του άρθρου 13 του ΒΔ 82/68 «περί Οργανώσεως 
των Υπηρεσιών λειτουργίας και καταστάσεως προσωπικού του 
ΟΚΑΑ». 

3. Τις διατάξεις του Κεφ. Β του άρθρου 5 παρ. 1 του Ν. 993/79 που 
προβλέπεται η πρόσληψη προσωπικού για την κάλυψη απρόβλεπτων 
και επειγουσών αναγκών. 

4. Τις διατάξεις του Ν. 1279/82 «περί λήξεως των μισθώσεων κα¬ 
ταστημάτων διάθεσης οπωροκηπευτικών προϊόντων στον ΟΚΛΑ». 

5. Το αριθμ. 17/27.10.1988 απόσπασμα πρακτικού του ΔΣ του 
ΟΚΛΑ και την 216/27.10.88 απόφαση του ΔΣ του ΟΚΛΑ στην οποία 
διαπιστώνεται το απρόβλεπτο και επείγον των αναγκών του Οργανι¬ 
σμού για τη λειτουργία και την περιφρούριση των συμφερόντων του, 
αποφασίζουμε: 

1. Διαπιστώνουμε το απρόβλεπτο και επείγον των αναγκών σε προ¬ 
σωπικό του Οργανισμού Κεντρικής Λαχαναγοράς Αθηνών και ορίζουμε 
τον αριθμό του αναγκαιούντος προσωπικού με σχέση εργασίας Ιδιωτι¬ 
κού Δικαίου για τη λειτουργία και την περιφρούριση των συμφερόντων 
του Δημοσίου στον ανωτέρω Οργανισμό για χρονικό διάστημα οκτώ (8) 
μηνών ως κατωτέρω: 

- Δύο (2) ηλεκτροτεχνίτες 

- Δώδεκα (12) εργάτες καθαριότητας 

- Έξι (6) καθαρίστριες 

- Τρεις (3) Εισπράκτορες - Ζυγιστές 

- Οκτώ (8) Φύλακες 

- Δύο (2) Πρακτικοί Μηχανικοί 

- Ένα (1) χειριστή ανυψωτικών μηχανημάτων 

- Δύο (2) κλητήρες 

- Ένα (1) κηπουρό 

- Ένα (1) Μηχανικό Αυτοκινήτων 

- Πέντε (5) Απόφοιτους Γυμνασίου 

- Μία (1) Δακτυλογράφο 

2. Η πρόσληψη του παραπάνω προσωπικού που θα διέπεται από τις 

διατάξεις του Ν. 993/79, θα γίνει με απόφαση του Δ/ντή του ΟΚΛΑ, 
σύμφωνα με τις διατάξεις του άρθρου 13 του ΒΔ 82/68. , 

3. Η δαπάνη μισθοδοσίας του προσωπικού αυτού θα βαρύνει τον 
ΟΚΛΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Ιανουάριου 1989 

ΟΙ ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΟΥ 

ΓΙΑΝ. ΠΟΤΤΑΚΗΣ ΝΙΚ. ΑΚΡΙΤΙΔΗΣ 


Αριθ. 2324.16/1/88 (6) 

Κύρωση Συλλογικής Σύμβασης Εργασίας Πλοιάρχου και Πληρώματος 

του Κρατικού Εκπαιδευτικού πλοίου «ΕΥΓΕΝΙΟΣ ΕΥΓΈΝΙ- 

ΔΗΣ». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη ναυτική εργασία» όπως έχει τροποποιηθεί και 
ισχύει σήμερα. 

2. Την αριθ. 248.1/6/88/16.12.88 αναφορά της ΔΘΚΜ με την 
οποία υποβλήθηκε για κύρωση η υπογραφείσα στις 13 Δεκεμβρίου 
1988 Συλλογική Σύμβαση Εργασίας του κρατικού εκπαιδευτικού 
πλοίου «ΕΥΓΕΝΙΟΣ ΕΥΓΕΝΙΔΗΣ», αποφασίζουμε: 

1. Την κύρωση της Συλλογικής Σύμβασης περί των όρων εργασίας 
και αμοιβών του Πλοιάρχου και του πληρώματος του κρατικού εκπαι¬ 
δευτικού πλοίου «ΕΥΓΕΝΙΟΣ ΕΥΓΕΝΙΔΗΣ» εκτός από το άρθρο 17 
αυτής, το κείμενο της οποίας υπογράφηκε στις 13 Δεκεμβρίου 1988 
από το Δ/ντή της ΔΘΚΜ, νόμιμο εκπρόσωπο του Υπουργείου Εμπορι¬ 
κής Ναυτιλίας και από το νόμιμο εκπρόσωπο της Πανελλήνιας Ναυτι¬ 
κής Ομοσπονδίας. 

2. Η ισχύς της Συλλογικής Σύμβασης που κυρώνεται με την από¬ 
φαση αυτή αρχίζει από 1ης Ιανουάριου 1988 και λήγει την 31η Δεκεμ¬ 
βρίου 1988. 

Η απόφαση αυτή και η Συλλογική Σύμβαση την οποία κυρώνει, να 
δημοσιευθούν στην Εφημερίδα της Κυβερνήσεως. 

Πειραιάς, 28 Δεκεμβρίου 1988 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Του πληρώματος του κρατικού Ε/Π πλοίου «ΕΥΓ. ΕΥΓΕΝΙΔΗΣ» 

Στον Πειραιά σήμερα την 13η του μηνός Δεκεμβρίου 1988 οι υπογε¬ 
γραμμένοι αφενός μεν ο Πλοίαρχος Λ.Σ. ΧΑΤΖΗΝΙΚΟΛΗΣ Βασί¬ 
λειος, Διευθυντής της Διεύθυνσης Θαλασσίων Κρατικών Μεταφορών 
του Υ.Ε.Ν. (Υ.Ε.Ν./Δ.Θ.Κ.Μ.), που ορίστηκε, με την αριθ. 
1533.412/1/1988/20.1.1988 απόφαση του Υπουργού Εμπορικής 
Ναυτιλίας, ως εκπρόσωπος του Κράτους για τη διαπραγμάτευση και 
υπογραφή της παρούσας Συλλογικής Σύμβασης Εργασίας και αφετέρου 
ο ΖΕΝΖΕΦΥΛΛΗΣ Μιχαήλ, Γενικός Γραμματέας της Πανελλήνιας 
Ναυτικής Ομοσπονδίας (Π.Ν.Ο.), εξουσιοδοτημένος προς τούτο με την 
από 21.11.1988 απόφαση της Διοίκησης της Π.Ν.Ο. συμφωνούμε και 
αποδεχόμεθα τα κατωτέρω, ως προς τις αμοιβές και τους όρους εργα¬ 
σίας του πληρώματος του κρατικού εκπαιδευτικού πλοίου «ΕΥΓΕΝΙΟΣ 
ΕΥΓΕΝΙΔΗΣ», για τη χρονική περίοδο από 1.1.1988 μέχρι 
31.12.1988. 

Άρθρο Ιο 
Μισθός Ενέργειας 

Οι βασικοί μισθοί ενεργείας για τη χρονική περίοδο από 1.1.1988 
μέχρι 31.12.1988 διαμορφούνται ως ακολούθως: 


1. Προσωπικό Καταστρώματος 


α. Πλοίαρχος 

125.291 

β. Υποπλοίαρχος 

101.076 

γ. Ανθυποπλοίαρχος 

88.156 

δ. Ναύκληρος 

71.043 

ε. Ναύτης Καταστρώματος 

67.376 

στ. Ναυτόπαις 

54.188 

2. Προσωπικό Ιστιοφορίας 

α. Εκπαιδευτής Ιστιοπλοΐας 

125.291 

(πλοίαρχος Α' τάξεως) 

β. Εκπαιδευτής Ιστιοπλοΐας 

101.076 

(πλοίαρχος Β' τάξεως) 

γ. Εκπαιδευτής Ιστιοπλοΐας 

88.156 

(πλοίαρχος Γ' τάξεως) 

δ. Υποναύκληρος 

68.157 

ε. Ναύτης Ιστιοπλοΐας 

67.376 

3. Προσωπικό Μηχανής 

α. Μηχανικός Α’ 

124.540 

β. Μηχανικός Β' 

101.076 

γ. Μηχανικός Γ’ 

88.156 

δ. Λιπαντής 

70.150 

ε. Ηλεκτρολόγος 

94.703 

στ. Μηχανοδηγός Α’ 

77.504 

ζ. Καθαριστής 

69.227 

4. Προσωπικό Γενικών Υπηρεσιών 

α. Ραδιοτηλεγραφητής Α' τάξεως 

101.076 

β. Ιατρός 

101.076 

γ. Θαλαμηπόλος 

67.376 

δ. Βοηθός Θαλαμηπόλου 

54.188 

ε. Μάγειρας 

84.493 

στ. Βοηθός Μάγειρα 

60.856 


Άρθρο 2ο 
Μισθός Ασθένειας 

1. Ο μισθός ασθένειας είναι σε κάθε περίπτωση ίσος με το μισθό ενέρ¬ 
γειας, σε περίπτωση δε νοσηλείας εκτός Νοσοκομείου ή Κλινικής στην 
ξηρά καταβάλλεται και το αντίτιμο τροφής. 

2. Οι Αξιωματικοί δικαιούνται νοσηλειών Α' θέσης Νοσοκομείου ή 
Κλινικής και τα κατώτερα πληρώματα Β' θέσης. 

3. Κατά τη διάρκεια της ασθένειας του ο ναυτικός θα απολύεται του 
πλοίου λόγω ασθένειας χωρίς δικαίωμα αποζημίωσης, της υπηρεσίας 
υποχρεουμένης να τον επαναπροσλάβει εφόσον και ο ναυτικός το επιθυ¬ 
μεί και εφόσον η ασθένεια είναι κάτω των 20 ημερών. Σε περίπτωση μη 
επαναπρόσληψης, πέραν του μισθού ασθένειας καταβάλλεται και η νό¬ 
μιμη αποζημίωση. 

Άρθρο 3ο 
Αντίτιμο Τροφής 

Το ημερήσιο αντίτιμο τροφής των ναυτικών στο πλοίο ή έξω από το 
πλοίο στις περιπτώσεις που το δικαιούται είτε λόγω νοσηλείας στην 
ξηρά είτε λόγω μη χορήγησης παρασκευασμένης τροφής, καθορίζεται 
για τους ναυτολογημένους Αξιωματικούς και κατώτερο πλήρωμα σε 
δραχμές επτακόσιες (700). 

Άρθρο 4ο 
Επίδομα Κυριακών 

Για τις διανυόμενες μηνιαίως Κυριακές αργίες, εν πλω ή σε λιμάνι, 
καταβάλλεται ιδιαίτερη αμοιβή υπό τύπον επιδόματος, για οκτάωρη ερ¬ 
γασία κατά την Κυριακή, που θα ανέρχεται το μήνα σε ποσοστό 22,% 
επί του βασικού μισθού του άρθρου 1 της παρούσας για όλους τους ναυ¬ 
τολογημένους ναυτικούς και τον ιατρό, για όλη τη διάρκεια της ναυτο¬ 
λόγησης. 

Άρθρο 5ο 
Επίδομα Ιματισμού 

1. Σε όλο το πλήρωμα χορηγείται επίδομα ιματισμού εκ δραχμών 
τριών χιλιάδων τετρακοσίων ογδόντα (3.480) (Αξ/κοί - Κατώτερο 
πλήρωμα). 

2. Σε αντιστάθμισμα της παραπάνω παροχής όλο το πλήρωμα υπο- 
χρεούται να προμηθεύεται και να φέρει τον ειδικό ιματισμό εργασίας και 
την προβλεπόμενη από την Υπηρεσία στολή, με τα διακριτικά για κάθε 
κλάδο προσωπικού, κατά βαθμό και ειδικότητα. Σε ενάντια περίπτωση, 
αυτό αποτελεί λόγο καταγγελίας της σύμβασης από μέρος του Πλοιάρ- 
χου. 

3. Αν η Υπηρεσία χορηγεί τον παραπάνω ιματισμό, δεν θα καταβάλ¬ 
λεται το παραπάνω επίδομα. 

Άρθρο 6ο 

Επίδομα πλόων αλλοδαπής 

Οι αναφερόμενοι στο άρθρο 1 βασικοί μισθοί κατά ειδικότητα προ¬ 
σαυξάνονται υπό μορφή επιδόματος, κατά ποσοστό 15% όταν το πλοίο 
επεκτείνει τους πλόες του σε λιμάνια της αλλοδαπής. Η προσαύξηση 
αυτή καταβάλλεται μόνο για τις ημέρες που το πλοίο εκτελεί πλόες στα 
παραπάνω λιμάνια και υπολογίζεται από την ημέρα απόπλου του 


πλοίου από τον Πειραιά ή από άλλο Ελληνικό λιμάνι μέχρι την ημέρα 
του επανάπλου (μη συμπεριλαμβανομένης). 

Άρθρο 7ο 

Πρόσθετες εργασίες και αμοιβές 

Λόγω της ιδιομορφίας του πλοίου ως ιστιοφόρου εκπαιδευτικού, κάθε 
μέλος του πληρώματος υποχρεούται να εκτελεί καθ’ οιανδήποτε ημέρα 
και ώρα, συμπεριλαμβανομένων και των Σαββάτων, Κυριακών και αρ¬ 
γιών, κάθε ανατιθέμενη σ’ αυτό έκτακτη ή πρόσθετη εργασία της ειδικό¬ 
τητάς του, για την εξυπηρέτηση των αναγκών του πλοίου. Γι’ αυτή την 
παροχή της πρόσθετης ή έκτακτης εργασίας, καθορίζεται μηνιαίο κατ’ 
αποκοπή επίδομα, κατά ειδικότητα, όπως παρακάτω: 


ΕΙΔΙΚΟΤΗΤΑ 

ΜΗΝΙΑΙΟ 


ΕΠΙΔΟΜΑ 

1. Πλοίαρχος 

19.999 

2. Υποπλοίαρχος 

14.006 

3. Ανθυποπλοίαρχος 

13.209 

4. Εκπαιδευτής Ιστιοφορίας 

ι 

(Πλοίαρχος Α' τάξεως) 

19.999 

5. Εκπαιδευτής Ιστιοφορίας 

(Πλοίαρχος Β' τάξεως) 

14.006 

6. Εκπαιδευτής Ιστιοφορίας 

(Πλοίαρχος Γ' τάξεως) 

13.209 

7. Ναύκληρος 

12.009 

8. Υποναύκληρος 

12.009 

9. Ναύτης Καταστρώματος 

12.009 

10. Ναύτης Ιστιοπλοΐας 

12.009 

11. Μηχανικός Α' 

19.999 

12. Μηχανικός Β' 

14.006 

13. Μηχανικός Γ' 

13.209 

14. Λιπαντής 

12.009 

15. Ηλεκτρολόγος 

13.214 

16. Ραδιοτηλεγραφητής Α’ τάξεως 

14.006 

17. Ιατρός 

12.009 

18. Θαλαμηπόλος 

14.006 

19. Βοηθός θαλαμηπόλου 

11.996 

20. Μάγειρας 

14.006 

21. Βοηθός Μάγειρα 

12.009 


Άρθρο 8ο 
Ειδικά επιδόματα 

1. Για κάθε Σάββατο ή αργία θα καταβάλλεται στο πλήρωμα, περι- 
λαμβανομένων του Πλοιάρχου και του Α’ Μηχανικού, το 1/22 του μη¬ 
νιαίου βασικού μισθού με την προϋπόθεση ότι το πλοίο θα βρίσκεται 
εκτός μόνιμου αγκυροβολιού του εν πλω ή στη διάθεση ΑΔΣΕΝ των 
επαρχιών ή σε άλλη αποστολή έστω κι αν δεν χρησιμοποιηθεί για το 
σκοπό που διατέθηκε. 

2. Στον Αξιωματικό Ασυρμάτου χορηγείται επίδομα συντήρησης 
ηλεκτρονικών οργάνων εκ δραχμών επτά χιλιάδων εξακοσίων ένδεκα 
(7.611). 

3. Στον Ηλεκτρολόγο του πλοίου χορηγείται επίδομα εργασιών μη¬ 
χανοστασίου τεσσάρων χιλιάδων διακοσίων δεκαπέντε (4.215) δραχ¬ 
μών μηνιαίως, αυξανόμενο σε τέσσερις χιλιάδες ενιακόσιες είκοσι εννιά 
(4.929) δραχμές μηνιαίως, εφόσον το πλοίο διαθέτει σύστημα κλιματι¬ 
σμού. 

4. Επίδομα ιστιοφορίας: » 

Στο προσωπικό καταστρώματος ιστιοπλοΐας, το προβλεπόμενο από 
την οργανική σύνθεση του σκάφους (άρθρο 1 παράγραφ. 2α-β του Π.Δ. 
163/24.2.78 ΦΕΚ 34Α/6.3.78), καταβάλλεται επίδομα ιστιοφορίας 
όπως παρακάτω: 


α. Πλοίαρχος 

3.046 

β. Πλοίαρχος ιστιοφορίας 

4.644 

γ. Υποπλοίαρχος 

2.787 

δ. Ανθυποπλοίαρχος 

2.787 

ε. Ναύκληρος 

4.644 

στ. Υποναύκληρος 

4.644 

ζ. Ναύτης καταστρώματος 

2.836 

η. Ναύτης ιστιοφορίας 

4.719 

Το ευ λόγω επίδομα θα χορηγείται μόνο κατά το διάστημα που το 
πλοίο κινείται με τα ιστία. 

Άρθρο 9ο 
Άδειες 

1. Οι ναυτικοί δικαιούνται άδεια, που υπολογίζεται όπως παρακάτω: 

α. ΓΤ αυτούς που έχουν διετή τουλάχιστον υπηρεσία πενήντα τέσσε¬ 
ρις (54) ημέρες το χρόνο ή 4,50 ημέρες για κάθε μήνα εργασίας, για δε 
τυχόν ημέρες αντίστοιχα κλάσμα του μήνα. 

β. Γι’ αυτούς που έχουν μέχρι δύο (2) χρόνια θαλάσσια υπηρεσία, σα¬ 
ράντα έξι (46) ημέρες το χρόνο ή 3,83 ημέρες για κάθε μήνα υπηρεσίας, 
για δε τις τυχόν ημέρες αντίστοιχο κλάσμα του μήνα. 

2. Η αποζημίωση της άδειας υπολογίζεται επί του μισθού ενεργείας 
που καθορίζεται στο άρθρο 1 της παρούσας πλέον του επιδόματος Κυ¬ 
ριακών και τροφής. 

3. Η Δ.Θ.Κ.Μ. διατηρεί το δικαίωμα, για λόγους υπηρεσιακών ανα¬ 
γκών, να μην χορηγεί τμήμα της κατά τα παραπάνω άδειας μέχρι δε¬ 
καπέντε (15) ημέρες ανώτατο όριο. Στις περιπτώσεις αυτές καταβάλλε¬ 
ται στο ναυτικό αποζημίωση άδειας, όπως καθορίζεται στην παραπάνω 
παράγραφο 2. 

4. Σε περίπτωση μη χορήγησης, για σοβαρούς λόγους, της κανονι¬ 
κής άδειας στο ναυτικό, μετά από έγκριση της ΔΘΚΜ, ο ναυτικός θα 
αποζημιώνεται σύμφωνα με την παράγραφο 2 του παρόντος άρθρου. 

5. Οι άδειες μπορούν να χορηγούνται σε δύο ή περισσότερες περιό¬ 
δους κατά την κρίση του Πλοιάρχου, ανάλογα με τις ανάγκες του 
πλοίου και είναι υποχρεωτικές, του ναυτικού υποχρεουμένου να τις απο¬ 
δεχθεί. 

6. Άδειες θα χορηγούνται όταν το πλοίο δεν θα εκτελεί πλόες δηλαδή 
κατά τις διακοπές των εορτών Πάσχα και Χριστουγέννων ως και κατά 
τη διάρκεια της προετοιμασίας των θερινών και χειμερινών πλόων. 

7. Κατά τη χορήγηση της άδειας, ο ναυτικός θα απολύεται του 
πλοίου, λόγω άδειας, χωρίς δικαίωμα αποζημίωσης, της Υπηρεσίας 
υποχρεουμένης να επαναπροσλάβει αυτόν, εφόσον και ο ναυτικός το επι¬ 
θυμεί. 

Άρθρο 10ο 
Δώρα Εορτών 

Στο πλήρωμα του πλοίου καταβάλλεται ως δώρο ο μισθός ενός μήνα 
για τις εορτές των Χριστουγέννων και ο μισθός δεκαπέντε (15) ημερών 
γι ■>. τις εορτές του Πάσχα. Ως μισθός, βάσει του οποίου θα καταβάλλο¬ 
νται τα δώρα αυτά νοούνται οι πράγματι καταβαλλόμενες πάγια και 
σταθερά αποδοχές δηλαδή βασικός μισθός και επιδόματα. Δεν περιλαμ¬ 
βάνονται στα δώρα τα επιδόματα των άρθρων 3 και 8. 

Άρθρο 11ο 
Ώρες εργασίας 

Οι ώρες της υποχρεωτικής εβδομαδιαίας εργασίας εν πλω και στο λι¬ 
μάνι, για όλους τους ναυτικούς της παρούσας σύμβασης, ορίζονται σε 
σαράντα (40) δηλαδή οκτώ (8) ώρες την ημέρα από Δευτέρα μέχρι Πα¬ 
ρασκευή, της εργασίας του Σαββάτου συμπεριλαμβανομένης στο άρθρο 
7 της παρούσας.' 


ρώματος ενεργείται εντός του πρώτου πενθημέρου εκάστου ημερολο¬ 
γιακού μήνα, για τον προηγούμενο μήνα. 

Άρθρο 14ο 
Εισφορές - Κρατήσεις 

Οι νόμιμες εισφορές και κρατήσεις υπέρ των ταμείων ασφάλισης και 
πρόνοιας Ε.Ν. (ΝΑΤ - ΤΠΑΕΝ - ΕΛΟΕΝ - ΤΕΑΝ) ως και του Δημο¬ 
σίου, βαρύνουν τους ναυτικούς και εκπίπτουν από τις κάθε φύσης απο¬ 
δοχές που αναφέρονται στα προηγούμενα άρθρα της παρούσας. 

Άρθρο 15ο 

Οικογενειακά επιδόματα 

Ο πλοιοκτήτης της παρούσας σύμβασης καταβάλλει ποσοστό 2%, 
μη δυνάμενο να αυξηθεί παραπάνω, σύμφωνα με το άρθρο 25 του νόμου 
1085/1980, εισπραττόμενο από το ΝΑΤ, με σκοπό τη χορήγηση οικο¬ 
γενειακών επιδομάτων στους Έλληνες ναυτικούς. 

Το παραπάνω ποσό μαζί με το 1%, ποσοστό συμμετοχής του ναυτι¬ 
κού, υπολογίζεται επί των υποκειμένων σε εισφορά υπέρ ΝΑΤ αποδο¬ 
χών των ναυτικών. 

Άρθρο 16ο 
Επικουρική ασφάλιση 

0 πλοιοκτήτης της παρούσας Συλλογικής Σύμβασης Εργασίας κα¬ 
ταβάλλει ποσοστό 2%, μη δυνάμενο να αυξηθεί παραπάνω, σύμφωνα 
με το άρθρο 28 του νόμου 1890/81, εισπραττόμενο από το ΝΑΤ, με 
σκοπό την παροχή στους Έλληνες ναυτικούς επικουρικής σύνταξης. Το 
παραπάνω ποσοστό μαζί με το 2%, ποσοστό συμμετοχής του ναυτικού, 
υπολογίζεται επί των υποκειμένων σε εισφορά υπέρ του ΝΑΤ αποδοχών 
του ναυτικού. 

Άρθρο 17ο 
Ναυτολόγηση 

1. Το πλήρωμα του πλοίου που αφορά η παρούσα Σ.Σ.Ε. καταρτίζε¬ 
ται από τα τακτικά μέλη των συμβαλλομένων Ναυτικών Οργανώσεων 
που ανήκουν στη δύναμη της Π.Ν.Ο. κατ’ απόλυτη εκλογή της Υπηρε¬ 
σίας. 

2. Προκειμένου περί προσώπων που δεν ανήκουν στις ως άνω οργα¬ 
νώσεις, αυτές, ύστερα από αίτηση των ενδιαφερομένων, υποχρεούνται 
στην εγγραφή αυτών ως μελών τους, εφόσον έχουν τα προβλεπόμενα 
προσόντα. 

Άρθρο 18ο 

1. Η παρούσα Συλλογική Σύμβαση Εργασίας ισχύει από 1ης Ιανουά¬ 
ριου 1988 και λήγει την 31η Δεκεμβρίου 1988, συντάχθηκε δε σε τρία 
αντίτυπα και έλαβαν τα συμβαλλόμενα μέρη από ένα το δε τρίτο υπο¬ 
βάλλεται στο Υπουργείο Εμπορικής Ναυτιλίας για κύρωση σύμφωνα με 
το νόμο. 

2. Καταγγελία της παρούσης Σύμβασης επιτρέπεται από τα συμβαλ¬ 
λόμενα μέρη με έγγραφη δήλωσή τους, επιδιδομένη στο έτερο μέρος 
τρεις (3) μήνες πριν από την παραπάνω λήξη τους, οπότε θέλει ισχύσει 
ακόμη επί τρίμηνο από την καταγγελία της. 


Άρθρο 12ο 


Οι Συμβαλλόμενοι 


Ημέρες αργίας 

Οι παρακάτω κατονομαζόμενες θρησκευτικές εορτές θεωρούνται ως 
ημέρες αργίας: 

Η 1η του έτους, η εορτή των θεοφανείων, η Καθαρή Δευτέρα, η 25η 
Μαρτίου, η Μεγάλη Παρασκευή, η Δευτέρα του Πάσχα, η εορτή του 
Αγίου Γεωργίου, η 1η Μαΐου, η ημέρα της Αναλήψεως, η 15η Αυγού- 
στου, η 14η Σεπτεμβρίου, η 28η Οκτωβρίου, η εορτή του Αγίου Νικο¬ 
λάου, η ημέρα των Χριστουγέννων και η δεύτερη ημέρα των Χριστου¬ 
γέννων. 

Διευκρινίζεται ότι για τις περιπτώσεις απασχόλησης ναυτικού κατά 
τις παραπάνω αργίες, λόγω έκτακτης ή πρόσθετης εργασίας, καταβάλ¬ 
λεται η αποζημίωση όπως καθορίζεται στο άρθρο 7 της παρούσας. 

Άρθρο 13ο 

Εξόφληση μισθού και λοιπών αποδοχών 

Η εξόφληση του μισθού και των πάσης φύσεως αποδοχών του πλη- 


Γ ια το Κρατικό 

Ε/Π πλοίο ΕΤΓ. ΕΥΓΕΝΙΔΗΣ 
Ο Διευθυντής Δ.Θ.Κ.Μ. 
Πλοίαρ.Λ.Σ. Β.ΧΑΤΖΗΝΙΚΟΛΗΣ 


Για-την Πανελλήνια 
Ναυτική Ομοσπονδία 
Ο Γενικός Γραμματέας 
ΜΙΧΑΗΛ ΖΕΝΖΕΦΪΛΛΗΣ 


♦ 


Αριθ. Β.24 523 (7) 

Σύσταση ίδιου νομικού προσώπου με το όνομα «Κέντρο Ανοικ. ,',ς Προ¬ 
στασίας Ηλικιωμένων» στην κοινότητα Μητρόπολης Ν. Καρδί- 
τσας. 


Ο ΝΟΜΑΡΧΗΣ ΚΑΡΔΙΤΣΑΣ 
Έχοντοις υπόψη: 

1. Τις διατάξεις του άρθρου 175 του Δημοτικού και Κοινοτικού κώ¬ 
δικα (ΠΔ 76/85). 

2. Την αριθμ. Γ3/4652/7.10.88 απόφαση του Υπουργείου Υγείας, 
Πρόνοιας και Κοινωνικών Ασφαλίσεων «Περί εγκρίσεως εφαρμογής 

προγράμματος Ανοικτής προστασίας Ηλικιωμένων στην κοινότητα Μη¬ 
τρόπολης Καρδίτσας». 

3. Την αριθμ. 50/88 απόφαση του κοινοτικού συμβουλίου κοινότη¬ 
τας Μητρόπολης με την οποία αποφασίζεται η σύσταση ίδιου νομικού 
προσώπου με το όνομα «Κέντρο Ανοικτής Προστασίας Ηλικιωμένων» 
στην κοινότητα, αποφασίζουμε: 

1. Συστήνουμε ίδιο νομικό πρόσωπο με το όνομα «Κέντρο Ανοικτής 
Προστασίας Ηλικιωμένων» στην κοινότητα Μητρόπολης. 

2. Σκοπός του νομικού προσώπου είναι η εφαρμογή προγράμματος 
εξωιδρυματικής προστασίας των ηλικιωμένων καθώς και η παροχή ια- 
τροκοινωνικής προστασίας στα ηλικιωμένα άτομα της περιοχής κοινό¬ 
τητας Μητρόπολης ώστε να παραμένουν στην οικογένεια και την κοινό¬ 
τητα. 

3. Πόροι του Νομικού προσώπου είναι: 

α) Η ετήσια επιχορήγηση από την κοινότητα με ποσό 150.000 δρχ. 
τουλάχιστον. 

β) Η επιχορήγηση και κάθε άλλη παροχή του Κράτους, είτε προς το 
Κέντρο είτε προς την κοινότητα για το Νομικό αυτό πρόσωπο. 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) Έσοδα από συμβολική χρηματική συμμετοχή μελών που έχουν 
ανάγκη προστασίας. 

ε) Εισπράξεις από το αντίτιμο των πραγμάτων ή υπηρεσιών που πα¬ 
ρέχονται από το νομικό πρόσωπο. 

στ) Πρόσοδοι από την ίδια αυτού περιουσία και 

ζ) Κάθε άλλη νόμιμη πρόσοδος. 

4. Το συνιστώμενο νομικό πρόσωπο, διοικείται από επταμελές διοι¬ 
κητικό συμβούλιο το οποίο απαρτίζεται από: 

α) Τον εκάστοτε πρόεδρο της κοινότητας, ως πρόεδρο του Δ.Σ. 

β) Ένα κοινοτικό σύμβουλο, που ορίζεται με απόφαση του Κοινοτι¬ 


κού Συμβουλίου. 

γ) Ένα αιρετό μέλος του Κέντρου, που εκλέγεται ανάμεσα από τα 
μέλη του. 

δ) Μία κοινωνική λειτουργό, υπάλληλο του Υπουργείου Υγείας, Πρό¬ 
νοιας και Κοινωνικών Ασφαλίσεων, που ορίζεται από το Υπουργείο 
αυτό. 

ε) Ένα δημότη που ορίζεται με απόφαση του κοινοτικού συμβουλίου. 

στ) Έναν αιρετό εκπρόσωπο των εργαζομένων στο ΚΑΠΗ που εκλέ¬ 
γεται απ’ αυτούς. 

ζ) Έναν συνταξιούχο του ΟΓΑ της κοινότητας που θα ορίζεται με 
απόφαση του Κοινοτικού Συμβουλίου λόγω μη ύπαρξης τοπικών συλλό¬ 
γων συνταξιούχων. 

Το διοικητικό συμβούλιο εκλέγει από τα μέλη τον αντιπρόεδρο και 
τον γραμματέα αυτού. 

Η θητεία του Διοικητικού Συμβουλίου ακολουθεί την κοινοτική πε¬ 
ρίοδο. 

Μέχρι να εκλεγούν τα αιρετά μέλη με στοιχεία γ, στ και ζ και ή μέχρι 
να πληρωθεί οποιαδήποτε θέση μέλους που κενούται, το διοικητικό συμ¬ 
βούλιο λειτουργεί με την ελλιπή σύνθεσή του, αν ο αριθμός των μελών 
δεν είναι κατώτερος αυτού που απαιτείται για τον σχηματισμό απαρ¬ 
τίας. 

5. Το Νομικό πρόσωπο εκπροσωπείται στα Δικαστήρια και σε κάθε 
αρχή από τον πρόεδρο και όταν αυτός απουσιάζει ή κωλύεται από τον 
αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 29 Δεκεμβρίου 1988 

Ο Νομάρχης 
ΜΙΧ. ΧΡΥΣΟΧΟΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




